Врз основа на член 19 од Статутот на Оператор на електропреносниот систем на Република Северна Македонија, Акционерско друштво за пренос на електрична енергија и управување со електроенергетскиот систем, (Сл. весник на Р.М. бр. 215/2019), а во врска со член 78, став (2) од Законот за енергетика на Република Македонија („Службен Весник на Република Македонија“ бр.96/2018), Правилата за набавка на електрична енергија за покривање на загубите во електропреносната мрежа одобрени со Решение на РКЕВУ бр. 12-3381/2 од 18.11.2018 година и Правилата за набавка на електрична енергија за покривање на загубите во електропреносниот систем одобрени со Одлука бр. 12-2152/4 од 25.11.2021 година од Регулаторната комисија за енергетика и водни услуги на Република Северна Македонија и донесени со Одлука на Управен Одбор на АД МЕПСО бр.02-6728/4 од 26.11.2021 година, АД МЕПСО објавува:

 **Ј А В Е Н П О В И К бр.04/2021**

**за покажување на интерес за склучување на Рамковни договори за набавка на електрична енергија за покривање на загубите во електропреносниот систем**

**1. Предмет на Јавениот повик**

Се објавува Јавен повик со кој Операторот на електропреносниот систем на Република Северна Македонија, Акционерско друштво за пренос на електрична енергија и управување со електроенергетскиот систем во државна сопственост, Скопје, (во понатамошниот текст АД МЕПСО) ги поканува сите заинтересирани страни да покажат интерес за склучување на Рамковен договор за набавка на електрична енергија за покривање на загубите во електропреносниот систем. Рамковниот договор претставува основа врз која АД МЕПСО, ја дефинира набавката на електрична енергија за покривање на загубите во електропреносниот систем.

**2. Дефиниции и кратенки**

Дефинициите користени во овие правила ќе го имаат следното значење:

|  |  |
| --- | --- |
| Рамковен договор (РД) | Договор склучен помеѓу Понудувачот и АД МЕПСО (Договорен орган) |
| Понудувач | Производители, трговци и снабдувачи на електрична енергија регистрирани во согласност со законските прописи, и кои поседуваат лиценца издадена од страна на Регулаторната комисија за енергетика и водни услуги на Република Северна Македонија (РКЕ) како и EIC код издаден од страна на АД MEПCO. |
| Квалификуван понудувач | Понудувач кој има склучено Рамковен Договор со АД МЕПСО |
| Избран понудувач | Понудувач кој има склучено Индивидуален Договор со АД МЕПСО |
| Отворен Јавен повик | Оглас објавен во два национални дневни весници во Република Северна Македонија и достапен на интернет страната на www.mepso.mk |
| Набавка на електрична енергија | Постапка која ја спроведува АД МЕПСО во согласност со овие Правила за набавка на електрична енергија за покривање на загубите во електропреносниот систем |
| Понуда | Понуда за продажба на електрична енергија (MWh) по одредена цена (EUR/MWh) заокружена на две децимали, а доставена од страна на понудувачот |
| Индивидуален договор (ИД) | Купопродажен договор помеѓу Квалификуван понудувач и АД МЕПСО, со кој се утврдуваат комерцијалните услови за соодветна купопродажба на електрична енергија. |
| Индивидуално Барање за Доставување на Понуди (ИБДП) | Документ испратен од страна на АД МЕПСО до сите квалификувани понудувачи преку електронска пошта во кој прецизно се утврдуваат условите според кои ќе биде спроведен процесот на купување на електрична енергија за покривање на загубите во електропреносниот систем. |
| Постапка за набавка на електрична енергија | Редослед на настани поврзани со купување на електрична енергија кои почнуваат со ИБДП од страна на АД МЕПСО, доставени понуди од страна на квалификуваните понудувачи, евалуација и избор на најповолни понудувачии завршуваат со склучување на Индивидуален договор (ИД) со избраните понудувачи. |
| Барање за испорака на електрична енергија и моќност | Барање за испорака на електрична енергија и моќност за покривање на загубите во електропреносниот систем за 24 часовен период доставено од страна на ОЕПС до избраниот понудувач/понудувачи, во денот Д-2 за денот Д, доставено преку Email. |
| Дневен распоред на испорака (номинација) | Претставува распоред на испорака на електрична енергија со 24 часовни количини на електрична енергија и моќност доставени од страна на избраниот понудувач/понудувачи. Дневниот распоред се доставува врз основа на Барањето за испорака на електрична енергија и моќност и истиот мора да биде хармонизиран согласно Правилата за балансирање на електроенергетскиот систем. |

Кратенки опфатени со овие Правила:

|  |  |
| --- | --- |
| АД МЕПСО | Оператор на електропреносниот систем на Република Северна Македонија Акционерско друштво за пренос на електрична енергија и управување со електроенергетскиот систем во државна сопственост, Скопје  |
| РД  |  Рамковен договор  |
| ИД  | Индивидуален договор |
| ИБДП | Индивидуално барање за доставување на понуди |
| ОЕПС | Оператор на електропреносен систем  |
| РКЕ | Регулаторната комисија за енергетика и водни услуги на Република Северна Македонија |
| МЕМО ДООЕЛ | Оператор на пазарот на електрична енергија |

**3. Право на учество на Јавниот повик за склучување на РД**

Право на покажување на интерес за склучување на РД имаат сите заинтересирани понудувачи, носители на лиценци за производство, снабдување и трговија со електрична енергија, издадени од страна на Регулаторната комисија за енергетика и водни услуги на Република Северна Македонија и кои поседуваат EIC код издаден од страна на АД МЕПСО и да биде регистриран во регистарот на МЕМО ДООЕЛ како учесник на пазарот на електрична енергија во Република Северна Македонија.

**4. Опис на процесот за набавка на електрична енергија**

АД МЕПСО ќе набавува електрична енергија за покривање на загубите во електропреносниот систем по пазарни услови на транспарентен, недискриминаторен и конкурентен начин. Овој процес е структуриран на следниот начин:

**А) Јавен повик за склучување на РД**

Овој документ.

**Б) Услови за потпишување на РД**

Со цел да ја докаже својата лична способност понудувачот треба да ги достави следните документи:

- изјава на понудувачот дека на понудувачот или на лицето кое е член на управниот или на надзорниот орган на тој понудувач или кое има овластувања за застапување или донесување одлуки или надзор врз него, во последните пет години не му е изречена правосилна судска пресуда за сторено кривично дело кое има елементи од кривичните дела учество во злосторничко здружување, корупција, затајување даноци и придонеси, тероризам или казнени дела поврзани со терористички активности, перење пари и финансирање тероризам и злоупотреба на детскиот труд и трговија со луѓе, утврдени во Кривичниот законик; Оваа изјава ја изготвува и потпишува самиот понудувач и истата не мора да биде заверена од надлежен орган.

- потврда за платени даноци, придонеси и други јавни давачки од надлежен орган од земјата каде понудувачот е регистриран;

- потврда дека не е отворена постапка за стечај од надлежен орган или единствен документ за докажување на способноста;

- потврда дека не е отворена постапка за ликвидација од надлежен орган или единствен документ за докажување на способноста;

- потврда од Регистарот на казни за сторени кривични дела на правните лица дека не му е изречена споредна казна забрана за учество во постапки за јавен повик, доделување на договори за јавна набавка и договори за јавно-приватно партнерство или единствен документ за докажување на способноста;

- потврда од Регистарот на казни за сторени кривични дела на правните лица дека не му е изречена споредна казна привремена забрана за вршење на одделна дејност или единствен документ за докажување на способноста;

- потврда од Регистарот на казни за сторени кривични дела на правните лица дека не му е изречена споредна казна трајна забрана за вршење на одделна дејност или единствен документ за докажување на способноста;

- потврда дека со правосилна пресуда не му е изречена прекршочна санкција - забрана за вршење на професија, дејност или должност или единствен документ за докажување на способноста; и

- потврда дека со правосилна пресуда не му е изречена прекршочна санкција - привремена забрана за вршење одделна дејност или единствен документ за докажување на способноста.

Потврдите ги издаваат надлежни органи во земјата каде е регистриран понудувачот. Ако земјата во која е регистриран понудувачотне ги издава овие документи или ако тие не ги опфаќаат сите горенаведени случаи, понудувачотможе да достави изјава заверена кај надлежен орган.

 Документите од овој член не смеат да бидат постари од 3 (три) месеци сметано од крајниот рок за доставување на понудите наназад.

За да се квалификува како способен за извршување на ИД од аспект на неговата техничка способност, понудувачот треба да достави:

- Изјава потпишана од понудувачотво која јасно се наведува дека понудувачот неотповикливо ја признава својата целосна и исклучителна одговорност во гаранцијата на испораките на електричната енергија до местото на испорака.

**В) Склучување на РД**

Покажувањето на интерес за склучување на РД за набавка на електрична енергија за покривање на загубите во електропреносниот систем, треба да биде со доставување на документите на адреса: АД МЕПСО, ул. Максим Горки бр.4 Скопје, во архивата, во затворен коверт со назнака **– Пријава за склучување на Рамковен договор за набавка на електрична енергија за покривање на загубите во електропреносниот систем – НЕ ОТВАРАЈ**. Заинтересираните страни кои што сакаат да учествуваат на првиот јавен повик за набавка на електрична енергија за покривање на загубите за периодкој ќе го дефинира АД МЕПСО, потребно е бараната документација да ја достават во архивата на АД МЕПСО најдоцна до **15.12. 2021 до 11:00 часот**. Јавниот повик за склучување на РД останува отворен за сите заинтересирани понудувачи кои ќе се одлучат подоцна да се приклучат на овој процес.

Понудувачот кој ќе склучи РД со АД МЕПСО, се стекнува со статус на квалификуван Понудувач и истиот може да доставува понуди за електрична енергија за покривање на загубите во електропреносниот систем во согласност со потребите дефинирани во ИБДП.

**Г) Индивидуално Барање за Доставување на Понуди (ИБДП)**

АД МЕПСО ќе испрати ИБДП до сите квалификувани Понудувачи преку електронска пошта.

Содржината на ИБДП е опишана во член 22 од Правилата за набавка на електрична енергија за покривање на загубите во електропреносниот систем.

**Д) Услови за учество на Јавен повик за склучување на ИД за набавка на електрична енергија**

Право на учество на јавниот повик за склучување на ИД има секој квалификуван Понудувач кој има потпишано РД и кој ќе достави финансиска гаранција на понудата во висина од 10% од вкупната вредност на понудата без вклучен ДДВ. Финансиската гаранција може да биде издадена во форма на банкарска гаранција издадена од банка со седиште во Република Северна Македонија, или паричен депозит за доставената понуда, со важност не помалку од 7 работни дена од денот на истекот на важноста на понудата, во оригинална форма.

**Ѓ) Јавно отварање на понудите**

Понудите се отвараат јавно. Само овластените претставници од Понудувачите имаат право на коментари – забелешки на јавното отварање.

**Е) Евалуација на понуди и избор на најповолна понуда**

Цените по кои се набавува електричната енергија за покривање на загубите во електропреносниот систем се формираат врз основа на листа на мериторно подредување, согласно понудите добиени на јавниот повик за склучување на ИД. Цената на електричната енергија содржана во доставените понуди согласно јавниот повик ќе претставува единствен критериум за листата на мериторно подредување. Листата на мериторно подредување се формира по растечки редослед, каде што како прворангирана понуда се подредува понудата на електрична енергија со најниска цена.

Комисијата ќе избере најповолна понуда/понуди врз основа на критериумот најниска прифатена цена за секој период дефиниран во ИБДП.

По донесување на одлуката за избор на најповолен Понудувач/Понудувачи, во рок од 1 (еден) ден, Комисијата ги известува понудувачите за донесената одлука.

**Ж) Потпишување на Индивидуален договор**

До избраните понудувачи, АД МЕПСО ќе достави ИД кој содржи одредби за договорените трансакции како количина и моќност, период на испорака, износ на финансиска гаранција за навремено и квалитетно извршување, цена на електричната енергија и истиот треба да биде потпишан во рокови наведени во Правилата.

**5. Останати одредби**

Трошоците на Понудувачот во подготвувањето и испраќањето на документите во врска со овој Јавен повик паѓаат на товар на Понудувачот.

АД МЕПСО ќе ги земе предвид само комплетните документи од овој Јавен повик.

Сите прашања во врска со овој отворен Јавен повик треба да бидат проследени во писмена форма на следната електронска пошта: nenad.jovanovski@mepso.com.mk, tina.manoleva@mepso.com.mk и frosina.golabovska@mepso.com.mk

 **АД МЕПСО**